163 
Børnene paa et tredie. Skibene kom til forskjellige Steder; 
Børnene landede og bosatte sig i det ubekjendte Naggadipa, 
Konerne i det ligeledes ubekjendte Mahinda; hvorimod Mændene 
efter at have anløbet Suppåraka (Gurpåraka), endelig udmattede 
af Rejsen landede ved Tambapanni den samme Dag, som Buddha 
indgik i Nirvåna. Buddha saae paa sit Opløsnings Leje omrin- 
get af Guderne, hvad der foregik og hvad Fremtiden vilde føre 
med sig, han paalagde derfor Guden Cakra eller Indra at be- 
skytte Vijaya og Lankå. Paa Cakras Bud begav Guden Uppala- 
vanna (Utpalavarna, den lotusfarvede) sig til Øen, hvor han i en 
Tiggermunks Lignelse modtog de kommende og sikkrede dem 
mod Øens Kogleri ved at binde en Snor om enhvers Arm. Øen 
var da beboet af Jætter (Yaxa); en Jættekvinde opholdt sig i 
Nærheden af 'Landingsstedet, og hendes Terne nærmede sig i 
Hundeskikkelse til Vijayas Mænd. En af dem fulgte efter hende 
i den Tanke, at hvor der var Hunde, der maatte der ogsaa være 
Mennesker, og kom til en Sø, hvor Jættekvinden sad og spandt 
i en Bodsøverskes Lignelse. Manden badede sig i Søen og 
drak af Vandet og kom derved tildels i Kogleriets Vold; thi paa 
Grund af den Snor, Guden havde bundet om hans Arm og som 
han ikke vilde tage af, var hun ude af Stand til at æde ham, 
men hun kastede ham ned i en underjordisk Hule. Paa samme 
Maade gik det Vijayas øvrige Mænd. Denne anede tilsidst Uraad, 
fulgte sine Mænds Spor og fik Øje paa Jættekvinden ved Søen; 
men uden at lade sig friste til at bade sig og drikke, greb 
han hende og nødte hende til at tilbagegive alle hans Mænd. 
Hun voldgav sig derpaa ganske til Vijaya i en ung og yndig Pi- 
ges Lignelse, fødte ham en Søn og en Datter, og understøttede 
ham i en Ødelæggelseskrig mod sine egne Stamfrænder.  Vijayas 
Mænd høsatte sig rundt omkring paa Øen, og da de efter no- 
gen Tids Forløb ønskede saavel en jævnbyrdig Dronning, som 
ogsaa Koner for dem selv, sendtes Bud til det lige overfor lig- 
gende Madhurå, hvis Konge Påndava eller Pånduråja opfyldte 
deres Ønske og sendte sin egen Datter med 700 andre Piger 
